CELEX: 62017CN0387
Language: fi
Date: 2017-06-28 00:00:00
Title: Asia C-387/17: Ennakkoratkaisupyyntö, jonka Corte suprema di cassazione (Italia) on esittänyt 28.6.2017 – Presidenza del Consiglio dei Ministri v. Fallimento Traghetti del Mediterraneo SpA

9.10.2017   
            
            
               FI
            
            
               Euroopan unionin virallinen lehti
            
            
               C 338/3
            
         Ennakkoratkaisupyyntö, jonka Corte suprema di cassazione (Italia) on esittänyt 28.6.2017 – Presidenza del Consiglio dei Ministri v. Fallimento Traghetti del Mediterraneo SpA
   (Asia C-387/17)
   (2017/C 338/04)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Corte suprema di cassazione
   
      Pääasian asianosaiset
   
   
      Valittaja: Presidenza del Consiglio dei Ministri
   
      Vastavalituksen tekijä: Fallimento Traghetti del Mediterraneo SpA
   
      Ennakkoratkaisukysymykset
   
   Euroopan unionin tuomioistuimelta pyydetään [pääasian kohteena olevassa tilanteessa, joka koskee lainsäätäjänä toiminutta valtiota vastaan nostettua vahingonkorvauskannetta, jonka perusteena on EY:n perustamissopimuksen 87 artiklan 1 kohdassa (entinen EY 92 artikla ja nykyinen SEUT 107 artikla) tarkoitettujen valtiontukien, joita ei ilmoitettu ja joihin ei ollut saatu lupaa EY:n perustamissopimuksen 88 artiklan (entinen EY 93 artikla ja nykyinen SEUT 108 artikla) mukaisesti, tosiasiallinen myöntäminen meriliikenteelle vuosina 1976–1980 kyseisen jäsenvaltion lain nojalla (laki nro 684/1974) markkinoilla, joita ei vielä tuolloin ollut vapautettu (meriliikenteen kabotaasi)] ennakkoratkaisua seuraaviin kysymyksiin:
   
               1)
            
            
               Sovelletaanko (ja jos sovelletaan, niin millä edellytyksillä) kyseisten tukien luokitteluun (uusien sijaan voimassa oleviksi tuiksi) asetuksen (EY) N:o 659/1999 (1) 1 artiklan b alakohdan v alakohtaa, jossa säädetään, että ”v) tukia, joiden voidaan katsoa olevan voimassa olevia tukia, koska voidaan osoittaa, että ne käyttöönottohetkellä eivät vielä olleet tukia, mutta ovat muuttuneet myöhemmin sellaisiksi yhteismarkkinoiden kehityksen johdosta ilman, että jäsenvaltio olisi muuttanut niitä. Jos tietyt toimenpiteet muuttuvat tuiksi sen jälkeen, kun tietty toiminta on vapautettu kilpailulle yhteisön lainsäädännössä, näitä toimenpiteitä ei kilpailun vapauttamiselle vahvistetun ajankohdan jälkeen pidetä voimassa olevana tukena”; vai sovelletaanko (ja jos sovelletaan, niin millä edellytyksillä) (edellä mainitusta säännöksestä ulottuvuudeltaan muodollisesti poikkeavaa) periaatetta, jonka yhteisöjen ensimmäisen oikeusasteen tuomioistuin on esittänyt 15.6.2000 antamassaan tuomiossa Alzetta ym. v. komissio (T-298/98 ym., 143 kohta) ja jonka yhteisöjen tuomioistuin on tämän asian kannalta merkityksellisin osin vahvistanut 29.4.2004 antamassaan tuomiossa Italia v. komissio (C-298/00 P, 66–69 kohta), jonka mukaan ”alun perin kilpailulta suljetuilla markkinoilla perustettua tukijärjestelmää on pidettävä näiden markkinoiden vapautuessa olemassa olevana tukijärjestelmänä, koska se ei ole kuulunut perustamisajankohtanaan yksinomaan kilpailulle avoimilla aloilla sovellettavan perustamissopimuksen 92 artiklan 1 kohdan [sittemmin EY 87 artiklan 1 kohdan] soveltamisalaan tässä määräyksessä asetettujen, vaikutuksia jäsenvaltioiden väliseen kauppaan ja kilpailuun koskevien edellytysten vuoksi”?
            
         
               2)
            
            
               Sovelletaanko kyseisten tukien luokitteluun joka tapauksessa (ja jos sovelletaan, niin millä edellytyksillä) asetuksen N:o 659/1999 1 artiklan b alakohdan iv alakohtaa, jonka mukaan voimassa olevalla tuella tarkoitetaan tukia, jotka voidaan asetuksen 15 artiklan nojalla (jossa sääntöjenvastaisesti myönnettyjen tukien takaisin perimiselle säädetään 10 vuoden vanhentumisaika) katsoa voimassa olevaksi tueksi, vai sovelletaanko siihen (ja jos sovelletaan, niin millä edellytyksillä – mainitussa säännöksessä ilmaistua periaatetta vastaavasti vai muulla tavoin) unionin tuomioistuimen toistuvasti vahvistamia luottamuksensuojan ja oikeusvarmuuden periaatteita?
            
         
      (1)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 (EYVL 1999, L 83, s. 1).